Mission: Impossible III

Mission: Impossible III er en amerikansk actionthriller og eventyrfilm fra 2006 regissert av J.J. Abrams. Dette er den tredje filmen  i Mission Impossible-serien. IMF-agenten Ethan Hunt har trukket seg tilbake fra feltarbeid og begynt som lærer for IMF-rekrutter. Men når den beste operatøren han har trent blir fanget av en internasjonal våpenhandler, går han tilbake til felten. Store deler av handlingen er denne gangen lagt til Shanghai. Tom Cruise spiller hovedrollen som Ethan Hunt, mens sentrale biroller spilles av Philip Seymour Hoffman, Ving Rhames, Billy Crudup og Michelle Monaghan.

Filmen ble meget populær, men ikke i like stor grad som sine forgjengere. Filmkritikerne gav den jevnt over god omtale.

Den ble etterfulgt av Mission: Impossible – Ghost Protocol (2015).

Handling 
Ethan Hunt trukket seg tilbake fra feltarbeid og begynt som lærer for IMF-rekrutter, samtidig som han har forlovet seg med kjæresten Julia. En meget alvorlig oppstår som gjør at han blir tvunget ut i felten i gjen. Sammen med IMF-teamet kaster han seg ut på en spektakulær ferd, som tar ham fra Roma til Shanghai for å redde en kidnappet agent og hindre en mektig våpenhandler i å drepe sitt neste mål: Ethans forlovede.

Om filmen

Popularitet og økonomi 
Mission Impossible III innbrakte $399,4 millioner på verdensbasis, hvorav drøyt $133 millioner i USA, $44 millioner i Japan, $38 millioner i Sør-Korea, $29 millioner i Storbritannia, $10 millioner i Kina og $2 millioner i Norge. Den havnet på 8-plass over de mest innbringende filmene på verdensbasis i 2006 og på 14.plass i USA. Den havnet på 18.-plass over de mest besøkte filmene i Norge i 2006 (157 800 besøkende).

I tillegg innbrakte den betydelige summer på salg av DVD. Blant annet så innbrakte den $51,7 millioner i USA alene ($50 millioner på DVD og $1,8 millioner på Blu-ray).

Produksjonskostnadene var på $150 millioner.

Anmelderne 
Den ble forholdsvis godt mottatt av anmelderne, noe som gjenspeiles i at den har fått 71 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin gav den 3 av 4 stjerner.

De norske anmelderne var jevnt over fornøyde. Blant annet gav Dagbladet den terningkast fem, mens VG og Filmpolitiet gav den fire. Nettstedet CINERAMA gav den terningkast tre.

Produksjonshistorie 
 Regissør David Fincher (Fight Club, Se7en) ble hyret inn som regissør til M:i:III, men valgte isteden å regissere en annen film. Joe Carnhan tok over jobben, men han sluttet på grunn av en krangel om filmens stemning.
Dean Greogaris og Frank Darabont arbeidet på tidlige utkast av manuset.
 Produksjonen av filmen ble stoppet sent i 2004 slik at Tom Cruise kunne arbeide med Klodenes kamp.
 Filmen skulle opprinnelig lanseres i 2005, og utsettelsen førte til at skuespillere Carrie-Anne Moss og Kenneth Branagh trakk seg fra jobben. Scarlett Johansson og Lindsay Lohan ble også foreslått som mulige skuespillere til filmen. Ricky Gervais, som har spilt i en episode av TV-serien Alias, ble ansatt til å spille en birolle, men trakk seg da rollen hans utvidet seg. Den britiske skuespilleren og manusforfatteren Simon Pegg ble til slutt hyret inn for å spille Ethan Hunts kompanjong.

DVD 
Mission: Impossible III var den første nye spillefilmen i USA som ble utgitt på alle tre DVD-formatene samtidig: DVD, Blu-ray og HD DVD.

Roller

 Tom Cruise ... Ethan Hunt
 Philip Seymour Hoffman ... Owen Davian
 Ving Rhames ... Luther Stickell
 Billy Crudup ... John Musgrave
 Michelle Monaghan ... Julia Meade
 Jonathan Rhys Meyers ... Declan
 Keri Russell ... Lindsey Farris
 Maggie Q ... Zhen
 Simon Pegg ... Benji Dunn
 Eddie Marsan ... Brownway
 Laurence Fishburne ... Theodore Brassel
 Bahar Soomekh ... Davians oversetter
 Jeff Chase ... Davians livvakt
 Michael Berry Jr. ... Julias kidnapper
 Bellamy Young ... Rachael
 Carla Gallo ... Beth
 Greg Grunberg ... Kevin
 Aaron Paul ... Rick Meade
 Rose Rollins ... Ellie
 Sasha Alexander ... Melissa Meade

Referanser

Eksterne lenker 
 
 

Spionfilmer
Actionthrillere fra USA
Eventyrfilmer fra USA
Filmer fra 2006
Engelskspråklige filmer
Filmer lagt til Shanghai
Filmer lagt til Roma
Oppfølgerfilmer